CELEX: 62011TN0149
Language: mt
Date: 2011-03-11 00:00:00
Title: Kawża T-149/11: Rikors ippreżentat fil- 11 ta’ Marzu 2011 — GS vs Il-Parlament u Il-Kunsill

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/31
            
         Rikors ippreżentat fil-11 ta’ Marzu 2011 — GS vs Il-Parlament u Il-Kunsill
   (Kawża T-149/11)
   2011/C 145/52
   Lingwa tal-kawża: il-Ġermaniż
   
      Partijiet
   
   
      Rikorrenti: GS Gesellschaft für Umwelt- und Energie-Serviceleistungen mbH (Eigeltingen, il-Ġermanja) (rappreżentant: J. Schmidt, avukat)
   
      Konvenuti: Il-Parlament Ewropew u Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla t-tieni sentenza tal-Artikolu 8(2) tar-Regolament (UE) Nru 1210/2010 tal-Parlament Ewropew u tal-Kunsill, tal-15 ta’ Diċembru 2010, li jikkonċerna l-awtentikazzjoni tal-muniti tal-euro u t-trattament ta’ muniti tal-euro li mhumiex tajba għaċ-ċirkolazzjoni;
            
         
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-motivi li ġejjin:
   
               (1)
            
            
               Id-dispożizzjoni kkontestata tikser l-Artikoli 15 u 16 tal-Karta tad-Drittijiet Fundamentali tal-Unjoni Ewropea:
               
                           —
                        
                        
                           F’dan ir-rigward, ir-rikorrenti tosserva li l-Artikolu 8(2) tar-Regolament (UE) Nru 1210/2010 (1) jippreġudika l-eżerċizzju liberu tal-professjoni tagħha kif ukoll il-libertà tal-intrapriża tagħha inkwantu, sa minn meta r-regolament ikkontestat daħal fis-seħħ, hija sostniet telf ta’ dħul mill-bejgħ.
                        
                     
         
               (2)
            
            
               Id-dispożizzjoni kkontestata tikser l-Artikolu 17 tal-Karta tad-Drittijiet Fundamentali tal-Unjoni Ewropea:
               
                           —
                        
                        
                           Ir-rikorrenti ssostni li l-Artikolu 8(2) tar-Regolament (UE) Nru 1210/2010 jippreġudika wkoll id-drittijiet ta’ proprjetà tagħha sa fejn din id-dispożizzjoni tillimita d-dritt tagħha li teżerċita attività kummerċjali.
                        
                     
                           —
                        
                        
                           Barra minn hekk, id-dispożizzjoni kkontestata trendi possibbli dannu dirett għall-beni tar-rikorrenti sa fejn il-muniti tal-euro fil-pussess tagħha huma rtirati mingħandha mingħajr rimbors.
                        
                     
         
               (3)
            
            
               Id-dispożizzjoni kkontestata ma hijiex dik xierqa sabiex jintlaħaq l-għan intiż mil-leġiżlatur u hija sproporzjonata meta mqabbla ma’ dan l-għan.
               
                           —
                        
                        
                           F’dan ir-rigward, ir-rikorrenti tosserva li l-eżerċizzju liberu tal-professjoni, il-libertà tal-intrapriża u d-dritt għall-proprjetà jistgħu jkunu suġġetti għal restrizzjonijiet biss sa fejn dawn jipprevedu b’mod reali għanijiet ta’ interess ġenerali u sa fejn dawn ma jikkostitwixxux preġudizzju sproporzjonat meta mqabbla mal-għan intiż. Ir-rikorrenti tikkunsidra li d-dispożizzjoni kkontestata hija superfluwa, ma hijiex xierqa sabiex jintlaħaq l-għan intiż mil-leġiżlatur u li, fuq kollox, din tikkostitwixxi ostaklu. Minħabba f’hekk din hija sproporzjonata u ma tistax tiġġustifika preġudizzju għad-drittijiet fundamentali tar-rikorrenti.
                        
                     
         
      (1)  Regolament (UE) Nru 1210/2010 tal-Parlament Ewropew u tal-Kunsill, tal-15 ta’ Diċembru 2010, li jikkonċerna l-awtentikazzjoni tal-muniti tal-euro u t-trattament ta’ muniti tal-euro li mhumiex tajba għaċ-ċirkolazzjoni (ĠU L 339, p. 1).